钦定古今图书集成/明伦汇编/闺媛典/第081卷 > 货郎妻
## 钦定古今图书集成/明伦汇编/闺媛典/第081卷 > 货郎妻

按《青州府志》：货郎妻，蒙阴人，失其姓名。王村庄有货
郎者，他出，贼至，掳其妻，妻曰：“夫出外，遗姑年老，若执
我去，姑必饿死。”少顷，贼党掳一老妪至，妇大哭。贼知
其为妇之姑也，杀之，谓妇曰：“汝姑死矣，复何恋，可从
我去。”妇曰：“待掩姑尸从汝。”拽姑尸投于井，妇即投井
死。闻者感泣。